Net span al nouer om LRA-generaal | Nuus24
Net span al nouer om LRA-generaal
Green Berets gaan help in Uganda
LRA-rebellegroep dalk op laaste bene
SAR sal Ugandese rebelleleier help vang
Bangui, Sentraal-Afrikaanse Republiek – Die Ugandese weermag het 'n basis van 'n hooggeplaaste generaal van die Lord's Resistance Army (LRA) in die Sentraal-Afrikaanse Republiek ingeneem.Kol. Milton Katarinyebwa van die Ugandese weermag het die week gesê hy het die basis van die LRA se genl. Dominic Ongwen, een van vier Ugandese rebelle wat deur die Internasionale Strafhof gesoek word, ingeneem.Die kolonel het gerugte dat Ongwen dood is, ontken, en gesê Ugandese magte werk hard om hom op te spoor.Die basis, in die Haut Mbomou-gebied in die suidooste van die Sentraal-Afrikaanse Republiek, is op 24 Augustus ingeneem.Sowat 300 lede van die VSA se weermag help troepe van Uganda en die Sentraal-Afrikaanse Republiek sedert Desember 2011 om die berugte rebelleleier Joseph Kony en ander LRA-lede op te spoor.– Volg Nuus24 op Twitter.
Lees meer oor: uganda | sentraal-afrikaanse republiek | rebelle VOLGENDE OP NUUS24X